|  |  |  |
| --- | --- | --- |
| **ZnakRZS** | Република СрбијаРепублички завод за статистику | ISSN 0353-9555 |
| **САОПШТЕЊЕ** | **РС10** |
| број 321 - год. LXVI, 30.11.2016. |  |
| **Анкета о радној снази** | СРБ321 РС10 301116 |

**Анкета о радној снази, III квартал 2016.**

- Претходни резултати -

Анкета о радној снази је најобухватнији и једини међународно упоредиви инструмент за праћење кретања на тржишту рада, којом се региструју демографске и социоекономске карактеристике становништва старијег од 15 година. Главни циљ ове анкете је оцењивање обима радне снаге, тј. запосленог и незапосленог становништва, при чему се под запосленошћу подразумева рад како у формалном, тако и у неформалном сектору. Поред тога, Анкета о радној снази се бави карактеристикама запослености (професионалним статусом запослених лица, њиховом делатношћу, занимањем, правима која остварују на послу...) и незапослености (стеченим образовањем, дужином тражења посла, претходним радним искуством...), као и карактеристикама неактивног становништва ‒ њиховим образовањем, старошћу, извором прихода и спремношћу да се укључе на тржиште рада.

**Графикон 1.** Кретање стопе запослености/незапослености становништва старости 15 и више год. (у %),
2014–2016.



Анкета о радној снази је у трећем кварталу 2016. године спроведена на узорку од око 15.200 домаћинстава, од чега је анкетирано 11.990 домаћинстава, тј. 29.006 лица старости 15 и више година.

Према резултатима Анкете о радној снази, дошло је до значајног повећања запослености и смањења незапослености, како у поређењу са претходним кварталом тако и у поређењу са истим кварталом прошле године.

До раста запослености је дошло првенствено у пољопривредним делатностима и прерађивачкој индустрији, код становништва старијег од 55 година, с нижим и средњим нивоом образовања. Ти послови су углавном сезонског и повременог карактера.

Истовремено, повећала се запосленост младих, који су се углавном запослили на одређено време, у секторима Прерађивачка индустрија, Трговина на велико и мало и поправка моторних возила, у приватној регистрованој својини. Раст у наведеним делатностима је у складу са подацима о регистрованој запослености, којима Републички завод за статистику такође располаже.

С друге стране, запосленост на неодређено време, у државној својини, има тенденцију опадања.

**Радна снага**

Број активних лица, старости 15 и више година, у трећем кварталу 2016. године износи 3.264.100, од чега је 2.814.000 запослених, а 450.100 незапослених. Стопа активности износи 54,3%, што је за 0,2 процентних поена више у односу на претходни квартал, а за 2,3 п.п. више у односу на исти квартал прошле године.

**Активно становништво (радну снагу)** чине сва запослена и незапослена лица.

**Стопа активности (учешћа радне снаге)** представља удео активног становништва у укупном становништву старом 15 и више година.

У односу на претходни квартал, број активних жена повећан је за 14.500, а број активних мушкараца смањен за 7.400. До значајнијег раста активности дошло је у Региону Шумадије и Западне Србије (22.600), док је у Београдском региону и Региону Јужне и Источне Србије активност смањена у истом периоду за 14.500 и 3.200, респективно.

У односу на исти квартал претходне године, активност је повећана и код мушкараца (31.600) и код жена (85.300). Активност је у том периоду повећана у свим регионима, с тим што је раст најзначајнији у Региону Војводине (42.800) и Региону Шумадије и Западне Србије (39.800).

У структури становништва према активности, региони имају различиту расподелу. Стопе активности и запослености највеће су у Региону Шумадије и Западне Србије (56,9% и 48,8%, респективно) и у Београдском региону (54,2% и 47,0%, респективно), док је удео незапослених у укупној популацији старости 15 и више година приближно исти у свим регионима (графикон 2).

**Графикон 2.** Структура становништва старости 15 и више год., према активности, регионима и полу,
III квартал 2016.



За разлику од региона, где не постоји битна разлика у погледу могућности за запосленост, подела мушке и женске популације према радном статусу указује на значајну неравноправност полова на тржишту рада. Наиме, док је стопа активности мушкараца старих 15 и више година 62,6%, код жена је тај удео свега 46,6%. Стопа запослености мушкараца је за чак 15,2 п.п. већа од стопе запослености жена (графикон 2).

**Запослена лица**

Број запослених лица у трећем кварталу 2016. године износи 2.814.000, што је за 52.400 више у односу на претходни квартал, а за 190.100 више у односу на трећи квартал 2015. године. Стопа запослености износи 46,8%, што је за 0,9 п.п. више у односу на претходни квартал, а за 3,4 п.п. више у односу на исти квартал прошле године.

**Запосленим лицима** сматрају се лица која су најмање један сат у посматраној седмици обављала неки плаћени посао (у новцу или натури), као и лица која су имала запослење, али која су у тој седмици била одсутна са посла (уз гаранцију повратка).

**Стопа запослености** представља удео запослених у укупном становништву старом 15 и више година.

**Неформалном запосленошћу** се сматра рад у нерегистрованим предузећима, рад у регистрованим предузећима али без уговора о раду, као и рад помажућих чланова домаћинства.

**Стопа неформалне запослености** представља удео неформално запослених у укупној запослености.

Запосленост се током протекле године (од трећег квартала 2015. до трећег квартала 2016. године) у формалном сектору повећала за 78.000 а у неформалном сектору за 112.100 лица, при чему је раст неформалне запослености углавном сконцентрисан у пољопривредним делатностима[[1]](#footnote-1)\*, где је број запослених повећан за 78.200. Стопа неформалне запослености у трећем кварталу 2016. године износи 24,1% на нивоу свих делатности (графикон 3). Стопа неформалне запослености без пољопривреде је значајно мања и износи 10,9%.

**Графикон 3.** Учешће формалне и неформалне запослености у укупној запослености становништва старости 15 и више год., III квартал 2016.

|  |
| --- |
|  |
|  |

**Стопа неформалне запослености без пољопривреде\*** представља удео неформално запослених ван пољопривреде у укупној запослености ван пољопривреде.

Што се секторске поделе запослености тиче, најзаступљеније су услужне делатности (56,2%), док је учешће индустрије у укупној запослености мање од 20% (графикон 4).

**Графикон 4.** Структура запослених старости 15 и више год., по секторима делатности, III квартал 2016.

|  |  |
| --- | --- |
|  | **Сектор пољопривреде** обухвата пољопривреду, шумарство и рибарство.**Сектор индустрије** обухвата рударство, прерађивачку индустрију, снабдевање електричном енергијом, гасом и паром, снабдевање водом и управљање отпадним водама.**Сектор грађевине** обухвата грађевинарство.**Сектор услуга** обухвата трговину на велико и мало, саобраћај и складиштење, услуге смештаја и исхране, информисање и комуникације, финансијске делатности и делатност осигурања, пословање некретнинама, стручне, научне, иновационе и техничке делатности, административне и помоћне услужне делатности, државну управу и обавезно социјално осигурање, образовање, здравствену и социјалну заштиту, уметност, забаву и рекреацију, остале услужне делатности, делатност домаћинства као послодавца, делатност екстериторијалних организација и тела. |

Стопа запослености је највећа у Региону Шумадије и Западне Србије (48,8%), затим следе Београдски регион (47,0%) и Регион Војводине (45,9%), док најмању стопу има Регион Јужне и Источне Србије (45,1%).

До значајнијег раста стопе запослености у поређењу са претходним кварталом дошло је у Региону Војводине и Региону Шумадије и Западне Србије (1,5 п.п), док је у поређењу са истим кварталом прошле године највећи раст стопе запослености забележен у Београдском региону (4,2 п.п) (графикон 5).

**Графикон 5.** Промена стопе запослености становништва старости 15 и више год. (у процентним поенима), по регионима, III квартал 2016.



Запосленост се најмање повећала у Београдском региону (0,3 п.п) у поређењу с претходним кварталом, односно у Региону Шумадије и Западне Србије (2,6 п.п) у поређењу са истим кварталом прошле године.

**Незапослена лица**

У трећем кварталу 2016. године број незапослених лица старих 15 и више година је био 450.100, што је за 45.300 лица мање у односу на претходни, а за 73.200 лица мање у односу на трећи квартал 2015. године. Незапосленост је значајније опала код мушкараца него код жена, како у односу на претходни квартал тако и у односу на исти квартал претходне године.

**Незапослена лица** су она лица која нису обављала ниједан плаћени посао у посматраној седмици, активно су тражила посао током четири седмице које су претходиле посматраној седмици и у могућности су да почну да раде у року од две седмице након истека посматране седмице.

**Стопа незапослености** представља удео незапослених у радној снази (запослени и незапослени) старости 15 и више година.

**Стопа дугорочне незапослености** представља удео лица незапослених дуже од годину дана у радној снази (запослени и незапослени) старости 15 и више година.

**Стопа НЕЕТ** подразумева учешће лица старости 15 до 24 године, која нити су запослена, нити су на школовању ни на обуци, у укупној популацији тог узраста**.**

Стопа незапослености код популације старости 15 и више година износи 13,8% на нивоу целе Србије, при чему нешто вишу вредност има у Региону Шумадије и Западне Србије и Региону Јужне и Источне Србије (14,2%), док најнижу вредност има у Београдском региону (13,3%) (графикон 6).

**Графикон 6.** Стопа незапослености лица старости 15 и више год. и 15–24, по регионима, III квартал 2016.



Стопа незапослености младих, од 15 до 24 године старости, највиша је у Региону Јужне и Источне Србије (32,0%), а најнижа у Региону Војводине (24,5%),

У поређењу са претходним кварталом, незапосленост је најзначајније смањена у Региону Војводине и у Београдском региону (за 19.700 и 18.200 лица, респективно).

Стопа дугорочне незапослености је 9,0%, што је за 2,1 п.п. мање у односу на исти период прошле године.

Стопа НЕЕТ износи 18,2%, што представља повећање за 1,0 п.п. у односу на претходни квартал, односно смањење за 2,6 п.п. у односу на исти период претходне године.

**Неактивно становништво**

Број неактивних лица у трећем кварталу 2016. године износи 2.749.000, што је за 16.100 мање у односу на претходни квартал и за 151.200 мање у поређењу с трећим кварталом 2015. године. Стопа неактивности износи 45,7%, што је за 0,2 п.п. мање у односу на претходни квартал, при чему је ова стопа значајно већа код жена (53,4%) него код мушкараца (37,4%). У односу на трећи квартал 2015. године, стопа неактивности је мања за 2,3 п.п.

**Неактивно становништво** чине сва лица стара 15 и више година која нису сврстана у запослено или незапослено становништво. У неактивна лица спадају студенти, пензионери, лица која обављају кућне послове, као и остала лица која у посматраној седмици нису обављала ниједан плаћени посао, нису активно тражила посао или нису била у могућности да почну да раде у року од две седмице након истека посматране седмице.

**Стопа неактивности** представља удео неактивног становништва у укупном становништву старом 15 и више година.

**Графикон 7.** Неактивно становништво старости 15 и више год., према могућности запослења
и старосним групама, (у хиљадама), III квартал 2016.



1) Разлози због којих лица не желе да раде могу бити: школовање или обука, болест или неспособност, пензија, брига о деци или одраслим неспособним лицима, изгубљена нада у могућност налажења посла и други лични или породични разлози.

2) Лица желе али не могу да раде због: школовања, болести или неспособности, обавезног друштвено-корисног рада или личних разлога.

3) Лица која желе да раде (прихватили би посао уколико би им био понуђен) и у могућности су да почну да раде, али се не баве активним тражењем посла.

За детаљнији опис ове Анкете и свих дефиниција у вези са радном снагом видети методологију Анкете о радној снази на [www.stat.gov.rs](http://www.stat.gov.rs/).

**Правила заокруживања**

Резултати Анкете о радној снази публикују се заокружени на хиљаде, с једним децималним местом.

Укупне вредности (сумари) не слажу се увек са збиром појединачних података, с обзиром на то да се дате оцене у статистичким публикацијама израчунавају користећи незаокружене бројеве (што даје прецизније податке).

Графикони у публикацијама такође се формирају на основу незаокружених података.

**РЕЗУЛТАТИ**

**Табела 1.** Основни контигенти радне снаге старости 15 и више год., по полу, III квартал 2016.

|  |  |  |  |
| --- | --- | --- | --- |
|   | III квартал 2016  | Промене у односу на претходни квартал | Промене у односу на исти квартал претходне године |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Укупно** | 6013,2 | -9,0 | -0,1 | -34,3 | -0,6 |
| Активни | 3264,1 | 7,1 | 0,2 | 116,9 | 3,7 |
| Запослени | 2814,0 | 52,4 | 1,9 | 190,1 | 7,2 |
| Незапослени | 450,1 | -45,3 | -9,2 | -73,2 | -14,0 |
| Неактивни | 2749,0 | -16,1 | -0,6 | -151,2 | -5,2 |
|  |  |  |  |  |  |
| **Мушкарци** | 2900,0 | -4,3 | -0,2 | -16,4 | -0,6 |
| Активни | 1814,6 | -7,4 | -0,4 | 31,6 | 1,8 |
| Запослени | 1585,2 | 22,9 | 1,5 | 81,9 | 5,4 |
| Незапослени | 229,4 | -30,3 | -11,7 | -50,3 | -18,0 |
| Неактивни | 1085,4 | 3,1 | 0,3 | -48,0 | -4,2 |
|   |  |  |  |  |  |
| **Жене** | 3113,1 | -4,7 | -0,2 | -17,9 | -0,6 |
| Активни | 1449,5 | 14,5 | 1,0 | 85,3 | 6,3 |
| Запослени | 1228,8 | 29,5 | 2,5 | 108,3 | 9,7 |
| Незапослени | 220,7 | -15,0 | -6,4 | -22,9 | -9,4 |
| Неактивни | 1663,6 | -19,2 | -1,1 | -103,2 | -5,8 |

**Табела 1а.** Стопе активности, запослености, незапослености и неактивности
становништва старости 15 и више год., по полу, III квартал 2016.

|  |  |  |  |
| --- | --- | --- | --- |
|    | III квартал 2016  | Промене у односу на претходни квартал | Промене у односу на исти квартал претходне године |
| (%) | п.п. |
|  |  |  |  |
| **Укупно** |  |  |  |
| Стопа активности | 54,3 | 0,2 | 2,3 |
| Стопа запослености | 46,8 | 0,9 | 3,4 |
| Стопа незапослености | 13,8 | -1,4 | -2,8 |
| Стопа неактивности | 45,7 | -0,2 | -2,3 |
|  |  |  |  |
| **Мушкарци** |  |  |  |
| Стопа активности | 62,6 | -0,2 | 1,5 |
| Стопа запослености | 54,7 | 0,9 | 3,2 |
| Стопа незапослености | 12,6 | -1,6 | -3,1 |
| Стопа неактивности | 37,4 | 0,2 | -1,5 |
|  |  |  |  |
| **Жене** |  |  |  |
| Стопа активности | 46,6 | 0,5 | 3,0 |
| Стопа запослености | 39,5 | 1,0 | 3,7 |
| Стопа незапослености | 15,2 | -1,2 | -2,7 |
| Стопа неактивности | 53,4 | -0,5 | -3,0 |

**Табела 2.** Основни контигенти радне снаге старости 15–24 год., по полу, III квартал 2016.

|  |  |  |  |
| --- | --- | --- | --- |
|  | III квартал 2016 | Промене у односу на претходни квартал | Промене у односу на исти квартал претходне године |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Укупно** | 754,5 | -4,6 | -0,6 | -18,7 | -2,4 |
| Активни | 236,0 | 1,7 | 0,7 | 0,7 | 0,3 |
| Запослени | 168,8 | 19,2 | 12,8 | 23,1 | 15,9 |
| Незапослени | 67,2 | -17,5 | -20,7 | -22,4 | -25,0 |
| Неактивни | 518,5 | -6,4 | -1,2 | -19,4 | -3,6 |
|   |  |  |  |  |  |
| **Мушкарци** | 388,2 | -2,4 | -0,6 | -9,4 | -2,4 |
| Активни | 149,1 | 3,8 | 2,6 | -1,3 | -0,9 |
| Запослени | 111,6 | 11,8 | 11,9 | 16,7 | 17,6 |
| Незапослени | 37,5 | -8,1 | -17,8 | -18,0 | -32,4 |
| Неактивни | 239,2 | -6,1 | -2,5 | -8,0 | -3,2 |
|   |  |  |  |  |  |
| **Жене** | 366,3 | -2,3 | -0,6 | -9,3 | -2,5 |
| Активни | 86,9 | -2,0 | -2,4 | 2,1 | 2,4 |
| Запослени | 57,2 | 7,4 | 14,6 | 6,4 | 12,6 |
| Незапослени | 29,7 | -9,4 | -24,0 | -4,4 | -12,9 |
| Неактивни | 279,4 | -0,2 | -0,1 | -11,4 | -3,9 |

**Табела 2а.** Стопе активности, запослености, незапослености и неактивности становништва старости
15–24 год., по полу, III квартал 2016.

|  |  |  |  |
| --- | --- | --- | --- |
|   | III квартал 2016  | Промене у односу на претходни квартал | Промене у односу на исти квартал претходне године |
| (%) | п.п. |
|  |  |  |  |
| **Укупно** |   |   |   |
| Стопа активности | 31,3 | 0,4 | 0,9 |
| Стопа запослености | 22,4 | 2,7 | 3,5 |
| Стопа незапослености | 28,5 | -7,7 | -9,6 |
| Стопа неактивности | 68,7 | -0,4 | -0,9 |
|   |  |  |  |
| **Мушкарци** |  |  |  |
| Стопа активности | 38,4 | 1,2 | 0,6 |
| Стопа запослености | 28,7 | 3,2 | 4,9 |
| Стопа незапослености | 25,2 | -6,2 | -11,7 |
| Стопа неактивности | 61,6 | -1,2 | -0,6 |
|   |  |  |  |
| **Жене** |  |  |  |
| Стопа активности | 23,7 | -0,4 | 1,1 |
| Стопа запослености | 15,6 | 2,1 | 2,1 |
| Стопа незапослености | 34,2 | -9,8 | -6,0 |
| Стопа неактивности | 76,3 | 0,4 | -1,1 |
|   |  |  |  |
| NEETs (15–24) | 18,2 | 1,0 | -2,6 |
| Рано напуштање школовања (18–24)[[2]](#footnote-2)) | 7,2 | -0,8 | -0,4 |

**Табела 3.** Aктивно становништво старости 15 и више год., према полу и региону, III квартал 2016.

|  |  |  |  |
| --- | --- | --- | --- |
|   | III квартал 2016  | Промене у односу на претходни квартал | Промене у односу на исти квартал претходне године |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Aктивни ‒ укупно** | 3264,1 | 7,1 | 0,2 | 116,9 | 3,7 |
|  |  |  |  |  |  |
| **Пол** |  |  |  |  |  |
| Мушкарци | 1814,6 | -7,4 | -0,4 | 31,6 | 1,8 |
| Жене | 1449,5 | 14,5 | 1,0 | 85,3 | 6,3 |
|   |  |  |  |  |  |
| **Регион** |  |  |  |  |  |
| Београдски регион | 777,5 | -14,5 | -1,8 | 23,5 | 3,1 |
| Регион Војводине | 854,1 | 2,1 | 0,2 | 42,8 | 5,3 |
| Регион Шумадије и Западне Србије | 953,4 | 22,6 | 2,4 | 39,8 | 4,4 |
| Регион Јужне и Источне Србије | 679,2 | -3,2 | -0,5 | 10,8 | 1,6 |
| Регион Косово и Метохија | … | … | … | … | … |

**Табела 4.** Запослена лица старости 15 и више год., према полу и региону, III квартал 2016.

|  |  |  |  |
| --- | --- | --- | --- |
|  | III квартал 2016  | Промене у односу на претходни квартал | Промене у односу на исти квартал претходне године |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Запослени ‒ укупно** | 2814,0 | 52,4 | 1,9 | 190,1 | 7,2 |
|  |  |  |  |  |  |
| **Пол** |  |  |  |  |  |
| Мушкарци | 1585,2 | 22,9 | 1,5 | 81,9 | 5,4 |
| Жене | 1228,8 | 29,5 | 2,5 | 108,3 | 9,7 |
|   |  |  |  |  |  |
| **Регион** |  |  |  |  |  |
| Београдски регион | 674,1 | 3,7 | 0,6 | 60,3 | 9,8 |
| Регион Војводине | 738,7 | 21,8 | 3,0 | 55,8 | 8,2 |
| Регион Шумадије и Западне Србије | 818,3 | 23,8 | 3,0 | 37,4 | 4,8 |
| Регион Јужне и Источне Србије | 582,8 | 3,1 | 0,5 | 36,6 | 6,7 |
| Регион Косово и Метохија | … | … | … | … | … |

**Табела 5.** Формално/неформално запослена лица старости 15 и више год., III квартал 2016.

|  |  |  |  |
| --- | --- | --- | --- |
|  | III квартал 2016  | Промене у односу на претходни квартал | Промене у односу на исти квартал претходне године |
|  (у хиљадама) |  (у хиљадама) | % |  (у хиљадама) | % |
|  |  |  |  |  |  |
| **Запослена лица** | **2814,0** | **52,4** | **1,9** | **190,1** | **7,2** |
|  Формално запослени | 2136,5 | 1,7 | 0,1 | 78,0 | 3,8 |
|  ‒ формално запослени, без пољопривреде[[3]](#footnote-3)) | 1901,2 | 12,0 | 0,6 | 56,1 | 3,0 |
|  ‒ формално запослени у пољопривреди | 235,3 | -10,3 | -4,2 | 21,8 | 10,2 |
|  Неформално запослени | 677,4 | 50,8 | 8,1 | 112,1 | 19,8 |
|  ‒ неформално запослени, без пољопривреде | 232,8 | 8,6 | 3,8 | 33,9 | 17,1 |
|  ‒ неформално запослени у пољопривреди | 444,7 | 42,2 | 10,5 | 78,2 | 21,4 |
|  |  |  |  |  |  |
|   | **%** | (п.п.) |
|  |  |  |  |  |  |
|  Стопа неформалне запослености ‒ укупно | 24,1 |  | 1,4 |  | 2,5 |
|  Стопа неформалне запослености, без пољопривреде | 10,9 | 0,3 | 1,2 |

**Табела 6.** Незапослена лица старости 15 и више год., по полу и региону, III квартал 2016.

|  |  |  |  |
| --- | --- | --- | --- |
|   | III квартал 2016  | Промене у односу на претходни квартал | Промене у односу на исти квартал претходне године |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Незапослени ‒ укупно** | **450,1** | **-45,3** | **-9,2** | **-73,2** | **-14,0** |
|  |  |  |  |  |  |
| **Пол** |  |  |  |  |  |
| Мушкарци | 229,4 | -30,3 | -11,7 | -50,3 | -18,0 |
| Жене | 220,7 | -15,0 | -6,4 | -22,9 | -9,4 |
|   |  |  |  |  |  |
| **Регион** |  |  |  |  |  |
| Београдски регион | 103,3 | -18,2 | -15,0 | -36,9 | -26,3 |
| Регион Војводине | 115,3 | -19,7 | -14,6 | -12,9 | -10,1 |
| Регион Шумадије и Западне Србије | 135,1 | -1,2 | -0,9 | 2,4 | 1,8 |
| Регион Јужне и Источне Србије | 96,3 | -6,3 | -6,1 | -25,8 | -21,2 |
| Регион Косово и Метохија | … | … | … | … | … |
|  |  |  |  |  |  |
|   | % | (п.п.) |
|  |  |  |  |  |  |
| **Стопа дугорочне незапослености** | **9,0** |  | **-1,2** |  | **-2,1** |

**Табела 7.** Неактивно становништво старости 15 и више год., по полу и региону, III квартал 2016.

|  |  |  |  |
| --- | --- | --- | --- |
|   | III квартал 2016  | Промене у односу на претходни квартал | Промене у односу на исти квартал претходне године |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Неактивни ‒ укупно** | **2749,0** | **-16,1** | **-0,6** | **-151,2** | **-5,2** |
|  |  |  |  |  |  |
| **Пол** |  |  |  |  |  |
| Мушкарци | 1085,4 | 3,1 | 0,3 | -48,0 | -4,2 |
| Жене | 1663,6 | -19,2 | -1,1 | -103,2 | -5,8 |
|   |  |  |  |  |  |
| **Регион** |  |  |  |  |  |
| Београдски регион | 657,1 | 14,6 | 2,3 | -22,4 | -3,3 |
| Регион Војводине | 756,6 | -4,7 | -0,6 | -52,8 | -6,5 |
| Регион Шумадије и Западне Србије | 722,2 | -26,0 | -3,5 | -53,0 | -6,8 |
| Регион Јужне и Источне Србије | 613,2 | 0,0 | 0,0 | -23,0 | -3,6 |
| Регион Косово и Метохија | … | … | … | … | … |

**Табела 8.** Основни контигенти радне снаге, по региону и старосним групама, III квартал 2016.

|  |  |  |  |
| --- | --- | --- | --- |
|   | Укупно | Србија – север | Србија – југ |
|
| Београдски регион | Регион Војводине | Регион Шумадије и Западне Србије | Регион Јужне и Источне Србије | Регион Косово и Метохија |
|  | (у хиљадама) |
| **Становништво старо 15 +** | 6013,2 | 1434,5 | 1610,6 | 1675,6 | 1292,4 | … |
| Активно | 3264,1 | 777,5 | 854,1 | 953,4 | 679,2 | … |
| Запослено | 2814,0 | 674,1 | 738,7 | 818,3 | 582,8 | … |
| Незапослено | 450,1 | 103,3 | 115,3 | 135,1 | 96,3 | … |
| Неактивно | 2749,0 | 657,1 | 756,6 | 722,2 | 613,2 | … |
|   | % |
| Стопа активности | 54,3 | 54,2 | 53,0 | 56,9 | 52,6 | … |
| Стопа запослености | 46,8 | 47,0 | 45,9 | 48,8 | 45,1 | … |
| Стопа незапослености | 13,8 | 13,3 | 13,5 | 14,2 | 14,2 | … |
| Стопа неактивности | 45,7 | 45,8 | 47,0 | 43,1 | 47,4 | … |
|   | (у хиљадама) |
| **Младо становништво (15–24)** | 754,5 | 165,6 | 204,9 | 217,7 | 166,4 | … |
| Активно | 236,0 | 42,8 | 73,3 | 72,8 | 47,1 | … |
| Запослено | 168,8 | 31,6 | 55,3 | 49,8 | 32,0 | … |
| Незапослено | 67,2 | 11,2 | 17,9 | 23,0 | 15,1 | … |
| Неактивно | 518,5 | 122,8 | 131,6 | 144,9 | 119,3 |  … |
|   | % |
| Стопа активности | 31,3 | 25,9 | 35,8 | 33,4 | 28,3 | … |
| Стопа запослености | 22,4 | 19,1 | 27,0 | 22,9 | 19,2 | … |
| Стопа незапослености | 28,5 | 26,2 | 24,5 | 31,6 | 32,0 | … |
| Стопа неактивности | 68,7 | 74,1 | 64,2 | 66,6 | 71,7 | … |
|   | (у хиљадама) |
| **Становништво радног узраста (15–64)** | 4668,8 | 1128,2 | 1267,3 | 1296,2 | 977,1 |  … |
| Активно | 3109,8 | 760,9 | 829,0 | 887,6 | 632,3 | … |
| Запослено | 2661,4 | 657,9 | 714,4 | 752,8 | 536,2 | … |
| Незапослено | 448,3 | 103,0 | 114,5 | 134,7 | 96,1 | … |
| Неактивно | 1559,0 | 367,3 | 438,3 | 408,7 | 344,8 | … |
|   | % |
| Стопа активности | 66,6 | 67,4 | 65,4 | 68,5 | 64,7 | … |
| Стопа запослености | 57,0 | 58,3 | 56,4 | 58,1 | 54,9 | … |
| Стопа незапослености | 14,4 | 13,5 | 13,8 | 15,2 | 15,2 | … |
| Стопа неактивности | 33,4 | 32,6 | 34,6 | 31,5 | 35,3 | … |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Контакт: ars@stat.gov.rs, тел.: 011 2412 922, локал 372

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412 922 (централа) • Tелефакс: 011 2411-260 • www.stat.gov.rs
Одговара: др Миладин Ковачевић, директор
Tираж: 20 ● Периодика излажења: квартална

1. \* Под пољопривредном делатношћу се подразумевају сектор делатности Пољопривреда, шумарство и рибарство и део сектора Делатност домаћинства као послодавца, који се односи на послове у пољопривреди. [↑](#footnote-ref-1)
2. ) Овим индикатором су представљена лица старости од 18 до 24 године са највише завршеном основном школом, која у последње четири седмица нису била на школовању или обуци. [↑](#footnote-ref-2)
3. ) Под пољопривредном делатношћу се подразумевају сектор делатности Пољопривреда, шумарство и рибарство и део сектора Делатност домаћинства као послодавца, који се односи на послове у пољопривреди. [↑](#footnote-ref-3)